คือว่า วางอาหารไว้บนโต๊ะ สุนัขแอบรับประทานเเล้วไม่รู้ก็หนูเลยรับประทานเข้าไป แต่ว่าเอาไปปรุงรสใหม่ที่กระทะแล้ว มารู้ทีหลังตอนเห็นเศษที่มันทานหล่น จะติดเชื้อ พิษสุนัขบ้า มั้ยคะช่วยตอบหน่อยนะคะ กังวลมากๆเลยค่ะ
สวัสดีค่ะ หากอาหารที่มีการเปื้อนน้ำลายสุนัข ได้นำไปปรุงใหม่ โดยมีการใช้ความร้อน หากมีเชื้อไวรัสพิษสุนัขบ้า ก็น่าจะตายหมดแล้วค่ะ ดังนั้น โอกาสในการติดเชื้อพิษสุนัขบ้าจึงถือว่าไม่มี สำหรับเชื้ออื่นๆ ที่จะมากับน้ำลายสุนัขและทำให้เกิดอาหารเป็นพิษ ก็น่าจะตายหลังจากโดนความร้อนเช่นกันค่ะนอกจากนี้ หากสุนัขยังสามารถกินอาหารและน้ำได้ตามปกติ ก็แสดงว่าสุนัขไม่น่าเป็นโรคพิษสุนัขบ้าค่ะ หากกังวลมาก ก็อาจสังเกตอาการสุนัขดูต่อไปโดยหากสุนัขไม่มีอาการผิดปกติภายใน 3-4 วัน แสดงว่าสุนัขก็ไม่น่าเป็นโรคพิษสุนัขบ้าค่ะ และหากสุนัขไม่ตายภายใน 14 วัน แสดงว่าสุนัขไม่ได้เป็นโรคพิษสุนัขบ้าแต่อย่างใดค่ะ